Návrh
na zrušenie úloh z uznesení vlády Slovenskej republiky uložených predsedovi Správy štátnych hmotných rezerv Slovenskej republiky (ďalej len SŠHR SR)
1. Uznesenie vlády SR č. 1107 zo dňa 16.12.1999 k odpočtu plnenia "Harmonogramu úloh vyplývajúcich z pravidelnej Správy Európskej komisie o pripravenosti Slovenskej republiky na členstvo v Európskej únii zo dňa 4. 11. 1998" - 3. štvrťrok 1999
B.1.  -  Zabezpečiť plnenie doposiaľ nesplnených úloh.
T :  priebežne
Odôvodnenie: 
Úloha súvisela s plnením prístupového procesu do EÚ, sledovanie úlohy naďalej je bezpredmetné. 

2. Uznesenie vlády SR č. 784 zo dňa 27.9.2000 k prehľadu o potrebe vytvorenia nových inštitúcií súvisiacich s implementáciou práva EÚ a ich finančné zabezpečenie
B.1.  -  V rámci svojej kompetencie zabezpečiť podmienky nových inštitúcií súvisiacich s implementáciou práva EÚ v súlade s  Národným programom pre prijatie acquis communautaire
T : priebežne
Odôvodnenie:
SŠHR SR nevytvára novú inštitúciu v súlade s Národným programom. V súvislosti s implementáciou práva EÚ nevyplýva pre SŠHR SR povinnosť vytvárať nové inštitúcie. Sledovanie úlohy je pre SŠHR SR bezpredmetné. 

3. Uznesenie vlády SR č. 704 zo dňa 18.7.2001 k vyhodnoteniu stavu aproximácie práva SR s právom Európskej únie a správa o činnosti Centrálnej prekladateľskej jednotky za rok 2000
B.1.  -  poveriť vedúcich pracovných skupín zodpovedných za príslušné negociačné kapitoly patriace do ich pôsobnosti, aby bezprostredne po schválení príslušného právneho predpisu zabezpečili premietnutie údajov z doložky zlučiteľnosti a tabuliek zhody do databázy Progress Editor.
T:  poverenie do 15.9.2001, kontrola zadávania údajov štvrťročne
Odôvodnenie :
SŠHR SR nemá samostatnú negociačnú kapitolu, ale je začlenená do negociačnej kapitoly energetika pod Ministerstvo hospodárstva SR, ktorá má ustanoveného predsedu kapitoly. Plnenie úlohy zabezpečuje MH SR. 

B.2.  -  zabezpečiť transpozíciu smerníc do príslušných návrhov slovenských všeobecne záväzných právnych predpisov a tabuliek zhody k nim, podľa gestorstva určeného vládou SR.
T: neuvedený  
Odôvodnenie :
Úloha je duplicitná s uznesením vlády SR č. 266/2004 z 31.3.2004 bod B.2 a preto sledovanie úlohy podľa tohto uznesenia pre SŠHR SR je bezpredmetné. 

4. Uznesenie vlády SR č. 694 zo dňa 30.8.2000 k auditu súladu činností a financovania ústredných orgánov štátnej správy a organizácií v ich pôsobností
C.18   Vykonať všetky potrebné zmeny existujúcich vykonávacích právnych predpisov vydávaných na úrovni ústredných orgánov štátnej správy v súlade s dokumentom Audit, resp. vypracovať všetky vykonávacie právne predpisy vydávané na úrovni ústredných orgánov štátnej správy v nadväznosti na bod C.17. tohto uznesenia.
T:  priebežne
Odôvodnenie:  
Nakoľko prístupový proces do EÚ bol ukončený, sledovanie úlohy naďalej pre SŠHR SR je bezpredmetné. 

5. Uznesenie vlády SR č. 1203 zo dňa 19.12.2001 k návrhu plánu legislatívnych úloh vlády SR na rok 2002
C.1. - Priebežne zabezpečovať plnenie úloh, vyplývajúcich z Plánu legislatívnych úloh vlády SR na rok 2002
T: neuvedený
Odôvodnenie: Pre SŠHR SR neboli pre rok 2002 určené žiadne úlohy a ďalšie sledovanie úlohy je bezpredmetné.

6. Uznesenie vlády SR č. 780 zo dňa 10.7.2002 k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov
B.2.  -  zabezpečiť transpozíciu smerníc a rámcových rozhodnutí do príslušných návrhov slovenských všeobecne záväzných právnych predpisov a vypracovanie tabuliek zhody k smerniciam
T :  priebežne
Odôvodnenie :
Úloha je duplicitná s uznesením vlády SR č. 266/2004 z 31.3.2004 bod B.2 a preto sledovanie úlohy podľa tohto uznesenia pre SŠHR SR je bezpredmetné. 

7. Uznesenie vlády SR č. 1286 zo dňa 27.11.2002 k správe o stave prístupových rokovaní Slovenskej republiky s Európskou úniou a nosných úlohách z hľadiska plnenia negociačných záväzkov Slovenskej republiky 
B.1. - plniť príslušné legislatívne a administratívne úlohy uvedené v prílohe tohto uznesenia  v súlade s uznesením vlády SR č. 947/2002
T: priebežne
Odôvodnenie:
Pre SŠHR SR nevyplynula z uznesenia žiadna úloha. Úlohy súviseli s predstupovým procesom do EÚ a ďalšie sledovanie úlohy podľa tohto uznesenia je bezpredmetné.

8. Uznesenie vlády SR č. 1358 zo dňa 11.12.2002 k návrhu Plánu legislatívnych úloh vlády Slovenskej republiky na rok 2003
B.1. -  Priebežne zabezpečiť plnenie úloh vyplývajúcich z Plánu legislatívnych úloh vlády Slovenskej republiky na rok 2003.
T:  neuvedený
Odôvodnenie: Pre SŠHR SR nevyplynuli z uznesenia žiadne úlohy a ďalšie sledovanie úlohy podľa tohto uznesenia je bezpredmetné. 

9. Uznesenie vlády SR č.334 zo dňa 11.4.2001 k základným princípom udeľovania licencií a povolení v pôsobnosti ústredných orgánov štátnej správy
B.8. - poskytnúť podklady pre potreby vypracovania návrhu modelu fungovania udeľovania licencií a povolení poskytovaných v ich pôsobnosti ako aj návrhu štátnej politiky v oblasti poskytovania licencií a povolení v pôsobnosti ústredných orgánov štátnej správy podľa metodického pokynu podpredsedu vlády I. Mikloša. 
T: podľa metodického pokynu.
Odôvodnenie:
SŠHR SR nevydáva žiadne licencie ani povolenia na výber rezerv.

10. Uznesenie vlády SR č.237 zo dňa 15.3.2001 k návrhu na zrušenie uznesenia vlády SR č.514 zo dňa 6.júla 2000 k návrhu na ďalší postup privatizácie podniku MEDIKA, š.p., Bratislava
B.1. - zabezpečiť následne postup na likvidáciu štátneho podniku MEDIKA Bratislava. 
T: neuvedený.
Odôvodnenie:
V súčasnosti je vysporiadaný hnuteľný a  nehnuteľný majetok SŠHR SR voči Medike Bratislava. SŠHR SR od Mediky Bratislava vymáha v súčasnom období pohľadávky prostredníctvom súdu. 

11. Uznesenie vlády SR č.1141 zo dňa 6.12.2001 k návrhu zásad štátnej pôdnej politiky Slovenskej republiky
B.2. – zabezpečiť uplatňovanie zásad štátnej pôdnej politiky ako integrovanú súčasť pri tvorbe a realizácii príslušných koncepcií a politík.
T: priebežne
Odôvodnenie:
Úloha sa netýka SŠHR SR, ale je plne v pôsobnosti Ministerstva pôdohospodárstva Slovenskej republiky. Zásady štátnej politiky sa schvaľujú v Bruseli za EÚ a  SR sa len prispôsobuje metodickými pokynmi prostredníctvom MP SR.

12. Uznesenie vlády SR č.428 zo dňa 24.4.2002 k návrhu na ratifikáciu Dohovoru Medzinárodnej organizácie práce o bezpečnosti a zdraví v poľnohospodárstve č.184 z roku 2001 Slovenskou republikou, ktorý Generálna konferencia Medzinárodnej organizácie práce prijala na svojom 89. zasadnutí v Ženeve 21.júna 2001
D.3. – zabezpečiť vykonávanie a uplatňovanie dohovoru po nadobudnutí jeho platnosti pre SR. 
T: z textu
Odôvodnenie:
Úloha sa týka bezprostredne Ministerstva pôdohospodárstva SR. SŠHR SR nemá v kompetencii poľnohospodárstvo, ani bezpečnosť zdravia pri práci v poľnohospodárstve.